cyanic-selkie/wikianc huggingface dataset:
Aachenkatedralen
Historie
Karl den stores grav ble i år 1000 åpnet av Otto III da graven ble funnet. En senere historie, fortalt av Otho av Lomello, forteller at kroppen ble funnet i oppsiktsvekkende god stand, sittende på marmortronen, kledd i sin keiserlige drakt, med kronen på hodet, evangeliet liggende åpen i fanget og septer i hånden. Et stort maleri der Otto og andre adelige betrakter den døde keiseren ble malt på veggen i det store rommet i rådhuset, og da graven ble åpnet igjen i 1165, denne gang av keiser Fredrik I Barbarossa, ble levningene plassert i en skulpturert sarkofag av parisisk marmor. Levningene fikk ligge i sarkofagen fram til år 1215 da Fredrik II plasserte dem i en kiste av gull og sølv.
Filip II av Spania
Filip II (født 21. mai 1527 i Valladolid i Spania, død 13. september 1598 på El Escorial ved Madrid) var konge av Spania 1556–1598 og Portugal 1580-1598. I hans tid kom den epoken som gjerne kalles Spanias gullalder. Men nedgangstidene begynte også mens han regjerte. Filip var en samvittighetsfull og religiøs mann, men han var også intolerant og humørløs. Mye av det han satte seg fóre slo feil, særlig hans anstrengelser for å hindre at Nederland ble uavhengig, og hans forgjeves forsøk på å erobre England med den store armada.
Bakgrunn
Filip ble født i Valladolid som eneste sønn av keiser Karl V av det tysk-romerske rike og Isabella av Portugal.
Konge
Filip II lot oppføre klosterslottet El Escorial utenfor Madrid. Det stod ferdig i 1584 og der er Spanias samtlige regenter etter Karl V blitt begravet.
Hans Hansen Pillarviken
Informant for P. Chr. Asbjørnsen
I 1842 kom han i forbindelse med Peter Christen Asbjørnsen under dennes innsamlingsferd i Gudbrandsdalen. Asbjørnsen skrev opp et stort antall sagn og eventyr etter skoleholderen, som også fortsatte å sende ham eventyr i flere år etterpå. Mange av de mest kjente eventyrtypene fikk Asbjørnsen fortalt av Pillarviken, som «Veslefrikk med fela», «Mestertyven», «Gutten som ville bli handelskar», «Gutten som tjente tre år uten lønn», «Askeladden og de gode hjelperne», «Gullfuglen» og «Goddag mann – økseskaft», men eventyrfortelleren hadde det med å smelte sammen flere varianter etter ulike informanter fra vidt forskjellige strøk av landet.
Francis Hutcheson
Karriere
Hutchesons emner var metafysikk, logikk og etikk. Hans betydning er hovedsakelig knyttet til hans tenkning om etikken, særlig i brevene og de fire essayene som han utga mens han bodde i Dublin. Hans standpunkt har et negativt og et positivt aspekt; han var i sterk opposisjon til Thomas Hobbes og Mandeville, og absolutt enig med Shaftesbury, hvis navn han føyde til sitt eget på tittelsiden til de første to essayene. Hans samlede verk ble utgitt i fem bind i 1772. Hutcheson mente at det var våre følelser og vårt sinn som ga oss moralsk kunnskap, ikke fornuften, og at menneskene bør strebe etter et utilitaristisk mål om maksimal lykke, «størst mulig lykke for flest mulig». Han ble etterfulgt av den mer kjente skotske opplysningsfilosofen David Hume.
Hærens våpenskole
Oppdrag
Skolen kartlegger også ferdighetsnivået til soldater i forbindelse med trening til spesielle operasjoner, og den godkjenner og sertifiserer enkeltsoldater og enheter på alle nivåer fra lag til brigadestab. I tillegg forvalter fagsjefene ved skolen Hærens kultur og tradisjoner ved å ha ansvar for Hærens våpen- og troppearter.
Helgd
Helgd er en gammel vektenhet som har vært i bruk over hele Skandinavia, også i Norge. En helgd tilsvarte 2/3 såld eller 8 settinger, tilsvarende 97,2 liter. Volumet kan imidlertid ha variert gjennom tiden, herunder også lokale variasjoner.
Peter Carl Fabergé
Juvelér
I 1917, midt i kaoset rundt oktoberrevolusjonen, solgte han aksjene sine i selskapet til sine ansatte og flyktet fra Russland. Ved hjelp av den britiske ambassaden kom han seg først til Finland og dro derfra til Wiesbaden i Tyskland.
Larry Holmes vs. Ken Norton
Generelt
Ingen visste hvor stor verdi denne kampen ville få da den gikk av stabelen i 1978. Da den aldrende VM-mesteren Ali tapte til Leon Spinks tidligere samme året var Ken Norton rangert som førsteutfordrer til Spinks. Men Spinks visste at Ali vs. Spinks 2 var en mye større og økonomisk mer lukrativ kamp enn Spinks vs. Norton, så han bestemte seg for å gå for pengene. Dette førte til at boksingens to forbund på den tiden, WBA og WBC, splittet med hverandre og gikk hver sin vei. WBA ville følge Spinks, WBC ville følge Norton. Som følge av dette ble Norton erklært WBC-mester basert på hans seier i VM-kvalifiseringskampen mot Jimmy Young noen måneder i forveien. Nr. 2 på WBCs utfordrerliste var Larry Holmes, og han ble justert opp til nr. 1 når Norton ble tildelt tittelen.
Såld
Lokale variasjoner
På Voss på 1500-tallet:
Grenlandsmål
Historiske merknader
Etter vokal representerte norrøn f, ð og g de stemte frikativene [v], [ð] og. I grenlandsmålet har disse tre konsonantene utvikla seg slik:
Intetkjønn
Substantiv i genuset intetkjønn blir bøyd etter to hovedmønster, N1, N2; N1 er det mest produktivt ved sterke substantiv og N2 det mest produktivt ved sterke substantiv:
Hurtigløp på skøyter under Vinter-OL 1964 – 500 meter menn
Rekorder
(*) Rekorden ble satt på høylandsbane (mer enn 1 000 meter over havet) og på naturis.
Charlotte Stewart
Charlotte Stewart (født 1941) er en amerikansk skuespiller kjent fra tv-serien Huset på prærien.
Hun TV-debuterte i 1960 via to gjesteroller i dramaserien Letter to Loretta og filmdebuterte året etter i den relativt ukjente dramafilmen V.D. Fra 1974 til 1978 hadde hun rollen som Eva Beadle i tv-serien Huset på prærien og fra 1990 til 1991 spilte hun rollen som Betty Briggs i serien Twin Peaks. Hun gjentok rollen i 2017 (en episode). Hun har hatt gjesteopptredener i tv-serier som blant annet Bachelor Father (1961-62), 12 O'Clock High (1965), Hawaii Five-O (1968), Bonanza (1969 & 71), Cannon (1973), Kruttrøyk (1968–1974), Highway to Heaven (1985), Matlock (1986), Coach (1989–92), Life Goes On (1992), Beverly Hills, 90210 (1995) og Cold Case (2005).
Lars Ove Seljestad
Som debattant
Vedrørende arbeiderromanens framtid innen litteratur, har han hevdet «Det er absolutt viktig å skrive om storkapitalen» ...«Men det erstatter ikke skildringer av arbeidsfolks kår. Selv om mye av vareproduksjonen er flyttet til andre deler av verden, betyr ikke det at det er mindre betydningsfullt. Det finnes flere arbeidere i verden i dag enn det gjorde for 50 år siden.»
Earl Johnson
Johnson vant to olympiske medaljer i friidrett under OL 1924 i Paris. Han var med på det amerikanske laget som kom på andreplass i lagkonkurransen i terrengløp bak Finland. De andre på laget var August Fager og Arthur Studenroth. I den individuelle konkurransen over 10,65 km terrengløp ble han nummer tre bak Paavo Nurmi og Ville Ritola, begge fra Finland.
DS «Erik Jarl» (1889)
DS «Erik Jarl» var i perioden 1889-1919 et lokalruteskip i fart i Trondheimsfjorden. Mellom 1919 og 1951 gikk skipet i ulike ruter i Møre og Romsdal. «Erik Jarl» var opprinnelig bygget som hjuldamper, men ble allerede etter to år ombygd til propelldrift.
Høydetrening
Høydetrening er trening i et miljø med lavere oksygentrykk i innåndingsluften, enn under normale forhold (på havnivå). Med økende høyde i moh. reduseres lufttrykket og dermed oksygentrykket. Under slike forhold vil ikke kroppen få tilstrekkelig med oksygen. Dette kalles hypoksi.
Calathus cinctus
Levevis
Calathus cinctus finnes helst på fuktige lokaliteter, på strender og langs vassdrag. Den finnes ofte på sandtrender (sanddyner) langs kysten. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.
Usikker prevensjon
Usikker prevensjon er en form for prevensjon for å hindre svangerskap hvor sikkerheten vil i større grad enn normalt variere etter egeninnsats. Usikker prevensjon kan som metode deles inn i «Fertility Awareness» og «Avbrutt samleie».
Sirius
Observasjonshistorie
Lyse stjerner var viktige for oldtidens polynesiere for å kunne navigere mellom de mange øyene og atollene i Stillehavet. Når de var lave på himmelen fungerte de som stjernekompass til hjelp for sjømennene med å fastsette kursen mot bestemte destinasjoner. De fungerte også som breddemarkører; deklinasjonen til Sirius stemmer overens med breddegraden til øygruppen Fiji på 17°S og passerer dermed direkte over øyene hver natt. Sirius var kroppen til et stjernebilde som så ut som en «stor fugl», kalt Manu, med Canopus som den sørlige vingespissen og Procyon som den nordlige. Dette stjernebildet delte den polynesiske nattehimmelen i to halvkuler.
Kinematikk
I 1868 ble Sirius den første stjernen som fikk hastigheten målt. William Huggins undersøkte spektrum av denne stjernen da han observerte en merkbar rødforskyvning. Han konkluderte med at Sirius beveget seg bort fra solsystemet med ca. 40 km/s. Sammenlignet med dagens verdier på -7,6 km/s, var dette både en overvurdering og feil retning; minustegnet betyr at den forflytter seg mot solen. Imidlertid er denne målingen kjent for introduksjonen av studiet av radialhastigheter for himmellegemer.
Oppdagelsen av en ledsager
Walter Syrney Adams brukte i 1915 en 60 tommer (1,5 m) stor reflektor ved Mount Wilson Observatory for å observere spektrum av Sirius B. Han fastslo at den var en svak, hvitaktig stjerne. Dette førte til at astronomer konkluderte med at den var en hvit dverg, den andre i historien til å bli oppdaget. Diameteren tl Sirius A ble først målt av Robert Hanbury Brown og Richard Q. Twiss i 1959 ved Jodrell Bank ved bruk av et intensitetsinterferometer for stjerner. I 2005 ble det ved bruk av Hubble-teleskopet fastslått at Sirius B har en diameter nesten som jorden, 12,000 km, og en masse som tilsvarer 98 % av solens.
Sirius B
Sirius B har en masse omtrent som solen og er av de mest massive hvite dvergene (0,98 solmasser) man kjenner til – nesten det dobbelte av det vanlige 0,5–0,6 solmasser. Likevel er den samme massen sammenpakket til et volum omtrent som jordens. Overflatetemperaturen er omtrent 25,200 K. Siden det ikke finnes noen indre varmekilde, vil Sirius B sakte kjøles etter hvert som den gjenværende varmen stråles ut i rommet over en periode på over to milliarder år.
Stjernehopen Sirius
Analyser fra 2003 og 2005 stiller imidlertid spørsmål ved om Sirius er med i denne gruppen. Ursa Major-gruppen har en estimert alder på 500 ± 100 millioner år, mens Sirius, som har en metallisitet lignende solens, har en alder som er halvparten av dette og dermed er for ung til å tilhøre gruppen. Sirius kan i stedet være et medlem av den foreslåtte Sirius-hopen, sammen med andre spredte stjerner som Beta Aurigae, Alfa Coronae Borealis, Beta Crateris, Beta Eridani og Beta Serpentis. Dette er en av tre store hoper som ligger innenfor 500 lysår (150 parsec) fra solen. De andre to er Hyadene og Pleiadene, og hver av disse hopene består av hundrevis av stjerner.
Etymologi og kulturell betydning
I den iranske mytologien, spesielt i persisk mytologi og i zoroastrismem – antikkens religion i Perserriket, fremstår Sirius som Tishtrya og anses som en regnmaker (Tishtar i nypersisk litteratur). Foruten passasjer i de hellige bøker i Avesta, er det avestiske språkets Tishtrya fulgt av Tir i middelpersisk og nypersisk også avbildet i den persiske episke Shahname av Firdausi. På grunn av konseptet med yazataer, krefter som er «verdig tilbedelse», er Tishtrya en guddom over regn og fruktbarhet og en motstander av Apaosha, demonen for tørke. I denne kampen er Tishtrya avbildet som en vakker hvit hest.
Liste over land etter areal
Områdene inkluderer innsjøer, elver og vann-reserver. For USA inneholder landområdet også territorialfarvann og Se også Liste over verdens stater, Liste over land etter innbyggertall, Liste over land etter kystlinje.
Time of No Reply
Time of No Reply er et samlealbum utgitt i 1986 som inneholder tidligere uutgitte sanger og alternative versjoner av innspillingene til den britiske musikeren Nick Drake. Sporene på albumet er identisk med CD 4 av samleverket Fruit Tree.
Steinar Steffensen
Steinar Steffensen (født 22. mars 1953 i Finnsnes) er en norsk gitarist og lærer. Han spilte i det norske rockebandet Blått & Rått, som er kalt Nord-Norges svar på Rolling Stones. I 2006 startet han bandet Zocloz, og forlot Blått og Rått i 2007. Nå er han medlem som gitarist i bluesbandet BlåCompaniet som i august 2013 ga ut sin første utgivelse, EP'en Plommå i egget.
South Yorkshire Police
Politistyrkens ansvarsområde er ca. 1 554 km² som innbefatter fylkets tre boroughs (Barnsley, Doncaster og Rotherham), sammen med City of Sheffield. Den fastboende befolkningen er på 1,2 millioner. Politistyrken er den 13. største av de 44 politistyrkene i England, Wales og Nord-Irland.
Kodiak
Kodiak ble etablert som en handelspost av Aleksandr Baranov i 1792. Byen ble administrasjonssenter i den russiske kolonien på Kodiak, og fikk navnet Kikhtak, og senere Kadiak som betyr «øy» på inuittisk.
Ramon Novarro
Han debuterte som skuespiller i filmene The Little American og The Woman God Forgot fra 1917. Hans rolle i filmen Scaramouche fra 1923 førte til hans første store suksess og gjennombrudd.
Tonje Sørlie
I 2014 var hun deltaker i TV2 programmet "Dropped" og i 2017 i åttende sesong av "Mesternes Mester," hvor hun endte på tredjeplass.
Irans forsvar
Revolusjonsgarden
Revolusjonsgarden ble stiftet i 1979 som en militsstyrke lojal til Ayatollah Ruhollah Khomeini. Under krigen med Irak ble den utvidet til en full regulær militær styrke. Revolusjonsgarden skal omfatte den såkalte Spesialenheten for martyrer, en styrke som ifølge offisielle iranske kilder skal bestå av 40 000 selvmordsbombere.
Erling Utnem
Familie
Erling Utnem giftet seg i 1947 med sykepleier Aase Holden (1921-2006) og sammen fikk de tre barn, derav prest og organisasjonsleder Stig Utnem. Han var sønn av snekker Oskar Helmond Hansen (1885-) og Inga Eugenie (1883-1962).
Valget i Libanon 2009
Valget ses på som veldig viktig i Midtøsten og har blant annet ført til at USAs utenriksminister Hillary Clinton og visepresident Joe Biden har besøkt landet for å gi sin støtte til demokratiet. Kjøp av stemmer er et stort problem for valget. Mange hundre millioner dollar kommer inn i landet for å bli brukt til stemmekjøp, eller infrastrukturbygging til støtte for enkeltkandidater. Saudi-Arabia alene støtter kandidater som stiller mot Hizbollahs med mange hundre millioner.
Industrial Silence
Det ble også utgitt en limitert utgave med to CD-er, og den 5. juli 2010 ble en remastret deluxeutgave av albumet utgitt. Disk to i den remastrede utgaven inneholder fire demoinnspillinger som ikke er utgitt før, samt låter fra alle de tidlige EP-ene som bandet ga ut. Utgivelsen er utgitt som digipak og inneholder en 16-siders booklet med liner notes av Pierre Peron. Remasteringen ble gjort av Greg Calbi hos Sterling Sound i New York. Deluxeutgaven lå en uke på VG-lista i 2010 med nummer fire som beste plassering.
Propalticidae
Utseende
(Basert på Propalticus kiuchii) Liten, brun, oval bille, hode, brystkjold og dekkvinger danner et felles omriss. Oversiden er fint hårete, ikke tydelig punktert, men med kraftig mikroskulptur. Hodet er bredt med store, runde, noe utstående fasettøyne. Antennene er omtrent så lange som hodets bredde, 11-leddete, de tre ytterste leddene danner en avlang kølle. Brystskjoldet (pronotum) er firkantet i de bakerste 3/4, jevnt buet innsnevret i den fremste 1/4, betydelig bredere enn langt. På hver side er det to lengdefurer som løper parallelt med sidekanten litt innenfor denne. Dekkvingene forholdsvis korte og brede, nokså sterkt hvelvede, uten tydelig punktering, men med fire lengdefurer. Beina er middels lange og slanke.
Vilnius slottskompleks
VilniusCastle.svg; 2. Sørtårnet (fundamenter i dag); 3. Kjernetårnet (ruiner i dag)
Storfyrstens slott
Storfyrstens slott (litauisk Lietuvos Didžiosios Kunigaikštystės valdovų rūmai Vilniaus žemutinėje pilyje, polsk: Zamek Dolny w Wilnie) ligger nedenfor det øvre slottet og Gediminastårnet. Det ble utviklet gjennom årene gjennom 1500-tallet og 1600-tallet som residens for storfyrstene av Litauen og kongene av Polen, og var et sentrum i samveldet Polen-Litauen.
Presidentvalget i USA 1812
Presidentvalget i USA i 1812 fant sted i skyggen av den britisk-amerikanske krigen. Det sto mellom den sittende presidenten, James Madison, og en avhopper fra det demokratisk-republikanske partiet, DeWitt Clinton, som var nevø til Madisons tidligere visepresident, nå avdøde George Clinton. DeWitt Clinton hadde Føderalistpartiets fulle støtte, men president Madison ble likevel gjenvalgt.
Peter Odemwingie
Han har russisk mor og nigeriansk far. Han vokste opp delvis i Russland og delvis i Nigeria.
Ragdoll
Opprinnelse
Katterasen stammer fra California i USA, der den ble utviklet av Ann Baker. Hun var oppdretter av perser da hun startet avlsarbeidet med ragdoll i 1963. Stammoren var en hvit huskatt med navnet Josephine. Den ble beskrevet som en katt av angoratypen, fordi den lignet. Josephine var eid av Ann Bakers nabo, fru Pennels. Hun var en frittgående katt og hadde mange kull. Ann ønsket ett kull påsom hun kunne bruke i sitt avlsarbeid, og parret katten med en svart perserhanne hun hadde. Resultatet ble en katt hun kalte Blackie. Josephine fikk flere kull. I et av dem blant annet en hann som fikk navnet Daddy Warbucks. Den minnet litt om en hellig birma, med hvit bliss. Faren til Daddy Warbucks er ukjent. Ann ønsket å benytte begge guttene i sin videre avl, og både Blackie og Daddy Warbucks ble parret tilbake med moren.
Nordre torv (Hønefoss)
Nordre torv eller Nordre torg («Nordsitorvet») er Hønefoss bys eldste torv. Det ligger i bydelen Nordsiden, i direkte tilknytning til Hønefoss bru (bybrua) og Nordre park. Bygningsmassen rundt torvet består av eldre mur- og trehusbebyggelse, der første etasje gjerne er forbeholdt næringsvirksomhet.
George Clooney
Clooney gjorde sin debut som regissør i 2002 med den biografiske thrilleren Confessions of a Dangerous Mind og han har siden regissert Good Night, and Good Luck (2005) og Leatherheads (2008). Han vant Oscar for beste mannlige birolle i 2006 for sitt arbeid med thrilleren Syriana (2005) hvis handling er lagt til Midtøsten.
Engelsk 1. divisjon 1899–1900
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Michael von Grünigen
Michael von Grünigen (født 11. april 1969 i Schönried) er en tidligere sveitsisk alpinist. Han var i flere år den dominerende storslalåmkjøreren, frem til han la opp etter sesongen 2003/04.
Caccobius
Eksterne lenker
Caccobius schreberi
Peter Liu Guandong
Peter Liu Guandong (født 9. juni 1919 i Qingyuan i Hebei i Kina, død 28. oktober 2013) var katolsk undergrunnsbiskop av Yixian i provinsen Hebei i Folkerepublikken Kina. Han fikk tilnavnet «eldste Liu», og ble tidlig en lederskikkelse i den kinesiske undergrunnskirke.
Biografi
Bispekonferansens «honorærpresident», biskop Joseph Fan Xueyan, døde i fangenskap i april 1992. Liket av biskop Fan var tilredt slik at det ble antatt at han var blitt torturert. Det samme var tilfelle med en annen biskop som døde i fangenskap omtrent samtidig. Dette vakte oppsikt også internasjonalt, og i et brev fra undergrunnskatolikker til utlandet ble det oppfordret til aksjonering for andre geistlige som var holdt i kinesisk fangenskap slik at lignende ikke skulle skje dem. Kort tid etter dette ble en rekke løslatt, blant dem biskop Liu, den 22. mai 1992. Det var uansett etter at straffen var sonet. Han ble så beordret til å holde seg i sin hjemlandsby.
Episkopalgenealogi
Hans episkopalgenealogi er:
Sporløst forsvunnet
Sporløst forsvunnet (orig: Without a Trace) er en amerikansk kriminalserie om FBIs New York-enhet for savnede personer. Hver episode følger vanligvis etterforskningen rundt en persons forsvinning. Første episode av serien ble vist på CBS 26. september 2002, mens siste episode ble vist på samme kanal 19. mai 2009.
Sesong 5
Anne Cassidy gjennomgår en abort, og slår brått opp med Jack. Danny og Elena begynner et forhold. Men hennes tidligere ektemann Carlos Aguilar ønsker å ta over foreldre-kontrollen over deres datter Sofie (spilt av Ashlyn Sanchez) og senere bortfører han henne. Mer om Samanthas vanskelige fortid avsløres, inkludert hennes anstrengte forhold til moren Patricia og storesøster Emily.
I en episode blir Jack bortført og utsatt for tortur av en psykotisk kvinne. Mot slutten av sesongen blir Carlos Aguilar løslatt, noe som gjør resten av enheten bekymret for Elenas sikkerhet. I tillegg arbeider gruppen blant annet med en kidnapper som ser ut til å jakte på en rekke yngre kvinner.
Maurice Norland
Maurice Norland (født 30. juli 1901 i Auxerre, død 18. mai 1967) var en fransk friidrettsutøver som deltok i de olympiske leker 1924 i Paris.
Bernt Eggen
Bernt Eggen har utdannelse fra Norsk journalisthøgskole, der han studerte fra 1966 til 1967. Han har siden arbeidet som journalist i flere aviser og blader, ofte med tilknytning til den norske arbeiderbevegelsen. Eggen var redaktør av SV-avisa Ny Tid fra 1989 til 1991 og redigerte i flere år Den norske forfatterforenings medlemsblad «Forfatteren».
Omsorgssvikt
Emosjonell mishandling og omsorgssvikt
Emosjonell omsorgssvikt finner sted når barnet ikke blir møtt med adekvat interesse, varme og emosjonell støtte, eller er vitne til vold i hjemmet.
The Deep End
Sporliste
De to siste sporene ble kun utgitt på en «Limited edition», begrenset utgave av CD-en.
Lisa Charlotte Baudouin Lie
I 2015 mottok hun Heddaprisen for «særlig kunstnerisk innsats» for konsept, tekst og regi til «Blue Motell».
Overlege
Den norske tittelen overlege oversettes til engelsk som senior consultant (ofte fulgt av spesialiteten; f.eks. senior consultant cardiologist); dette er betegnelsen på en overlege i Storbritannia, mens betegnelsen i USA er attending physician.
Sabrina Salerno
Norma Sabrina Salerno (født 15. mars 1968 i Genova i Liguria) er en italiensk sanger kjent under artistnavnet Sabrina.
United States Forces Korea
Blant de største enhetene er Åttende armé, Seventh Air Force, Marine Forces Korea, Commander Naval Forces Korea og Special Operations Command Korea. Som en del av det amerikansk-koreanske militære samarbeidet støtter styrken FN-kommandoen i Korea.
Joaquín Balaguer
Bakgrunn
Skolegangen begynte på hjemstedet og fortsatte i Santiago de los Caballeros, der han begynte på jussen. Etter studier i juss ved universitetet i Santo Domingo (til 1929) og ved Sorbonne i Paris vendte han tilbake til Den dominikanske republikk.
Liste over Albanias statsministre
Liste over Albanias statsministre siden Albanias uavhengighetserklæring i 1912.
Elea (kvinnenavn)
Utbredelse
Elea er kjent brukt i Norge første gang i 1763. Navnet var i Norge mest brukt på siste halvdel av 1800-tallet.
Lockheed XP-49
Lockheed XP-49 var et amerikansk jagerfly videreutviklet fra P-38 Lightning.
XP-49 delte to tredjedeler av skrog og vinger med P-38 men ble utstyrt med trykk-kabin og skulle opprinnelig utstyres med to 24-sylindrede Pratt & Whitney X-1800 motorer. Man valgte i stedet å benytte to Continental V-1430 motorer, og det var disse prototypen fløy med. Ytelsene var imidlertid ikke gode nok for videre utvikling.
Svenstorp
Svenstorp er et tettsted i Ängelholm kommune i Skåne län i Sverige. I 2010 hadde tettstedet 239 innbyggere.
Selvskading
Definisjon
I faglitteraturen skiller man mellom mild, moderat, repetativ og grov selvskading. Den moderate formen er selvpåførte overfladiske sår og skader, for eksempel risping, kutting, kloring og brenning av huden på armene eller bena, uten ønske om å ta sitt eget liv. Den grove selvskadingen innebærer større og kanskje livstruende kvestelser. De grove selvskadene knyttes ofte til psykotisk atferd.
Behandling
For pårørende kan det være mer hensiktsmessig å prøve å forstå fenomenet, årsakene og problemene enn å reagere med sinne og voldsom fortvilelse.
SA8000
SA8000 tar utgangspunkt i en rekke ILO-konvensjoner (International Labour Organisation), FNs menneskerettighetserklæring, FNs konvensjon om barnets rettigheter og FNs konvensjon om å avskaffe diskriminering av kvinner. Dette innebærer:
Oniticellus
Oniticellus er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Lerstad
Lerstad er en bydel i Ålesund kommune i Møre og Romsdal, omtrent 8 kilometer fra Ålesund sentrum. Bydelen ligger på den største av kommunens fem øyer, på nordsiden av Oksnøya. Lerstad strekker seg fra Breivikaområdet til Gåseid. Hovedveien gjennom Lerstad er vanligste måte å komme seg fra Spjelkavik til sentrum. På Lerstad og Åse, som ligger parallelt med Lerstad bor det cirka 5600 innbyggere.
Ragnar Grøm
Ragnar Grøm har gjendiktet samtlige av tekstene til Johann Sebastian Bachs 200 kirkekantater til norsk, 70 av dem i samarbeid med poeten Johann Grip. Oversettelsene er publisert på det internasjonale nettstedet Bach Cantatas Website.
MF «Florøy»
Historie
Ferja var også utleid til Fjord1 MRF i 1980-årene. Da gikk den blant annet på Volda–Folkestad som den første 40-bilers ferja der, og på Eiksund-Rjånes en vinter. I 1987 gjennomgikk «Florøy» en større modernisering. Da ble overbygget løftet slik at gjennomkjøringshøyden ble 4,5 meter, og salongen fikk full opprustning.
I 1991 overtok «Florøy» som fast ferje på ferjesambandet Stårheim–Isane i Nordfjord, der den ble til desember 1994 da ferja ble flyttet videre til ferjesambandet Måløy–Oldeide. I 1999 fikk «Florøy» ny baug. Siden 2001 har «Florøy» gått på Dale–Eikenes. Der gikk den til Dalsfjordbrua ble åpnet.
Łukasz Kruczek
Etter at han la opp som skihopper, utdannet han seg til trener. Han var assistenttrener på det polske B-landslaget under hovedtrener Heinz Kuttin. I 2008 erstattet han Hannu Leppistö som hovedtrener for det polske landslaget. Han trakk seg som hovedtrener for det polske landslaget etter 2015/16-sesongen, og ble etterfulgt av Stefan Horngacher.
Rohloff AG
Rohloff AG ble etablert i 1986 og første produkt var et avansert og kostbart sykkelkjede med modellbetegnelse SLT 99. Selskapet lager også verktøy for sykkel, såsom måleverktøy for å sjekke slitasje på sykkelkjeder.
Cölln
Cölln nevnes første gang 28. oktober 1237, mens Berlin ble nevnt første gang i 1244. Byene ble formelt slått sammen i 1707.
Taiobeiras
Taiobeiras er en kommune i delstaten Minas Gerais i sørøstregionen av Brasil.
James Rainwater
Leo James Rainwater (født 9. desember 1917 i Council i Idaho i USA, død 31. mai 1986 i New York City) var en amerikansk fysiker og nobelprisvinner.
Biografi
Rainwater ble født i Council i Idaho, men flyttet etter farens død i 1918 til Hanford i California. Han tok kandidateksamen i fysikk ved California Institute of Technology i 1939 og fortsatte studiene ved Columbia University, der han doktorerte i 1946. Under andre verdenskrig arbeidet han på atombombeprosjektet. I 1949 begynte han å utarbeide teorien om at ikke alle atomkjerner, i motsetning til den allmenne oppfatningen, var sfæriske. Ideene hans ble senere tstet og bekreftet av Bohrs og Mottelsons eksperimenter.
Rainwater bidro også til den vitenskapelige forståelsen av røntgenstråling og deltok i prosjekter fra United States Atomic Energy Commission m.m. Han sluttet seg til fysikkfakultetet ved Columbia i 1946 og ble professor samme sted i 1952. I 1963 ble Rainwater tildelt Ernest Orlando Lawrence Award. Han ble utnevnt til Pupin Professor of Physics i 1982.
Betsson
Betsson AB er et onlinespilleselskap som tilbyr poker, kasino og sportsbetting. Hovedkontoret er plassert på Malta og er listet på Stockholmsbørsen under «Bets-B». BML Group ltd er et heleid selskap av Betsson AB og står i dag for driften av en rekke kasinosider. De mest kjente i Norge er Betsson, NordicBet, CasinoEuro, Betsafe og NorgesAutomaten.
Château Gaillard
Henrik IV av Frankrike beordret riving av Château Gaillard i 1599. Selv om den allerede var i ruiner, ble riving oppfattet som en trussel mot sikkerheten til lokalbefolkningen.
Taparuba
Taparuba er en kommune i delstaten Minas Gerais i sørøstregionen av Brasil.
Ørjan Totland
Ørjan Totland (født 1968 i Bergen) er en norsk biolog.
Liv og virke
Totland var medarbeider på prosjektet Mulige effekter av global oppvarming på reproduksjon i alpine plantepopulasjoner: En eksperimentell framgangsmåte som gikk fra 1994 til 1997 og har publisert en rekke artikler i den forbindelse. Prosjektet var Norges bidrag til International Tundra Experiment (ITEX), som involverte 9 andre land.
Anne Grete Preus
Bakgrunn
Etter fullført gymnas på Lillestrøm tok Anne Grete Preus grunnfag i psykologi og sosiologi ved Universitetet i Oslo før hun ble heltidsmusiker i 1970-årene.
Elveng
Næringsliv
Elveng er preget som jord og skogbruksbygd med melk og kjøttproduksjon av storfe og småfe. Bjugn Bilopphuggeri holder stand her.
Friluftsliv
Nordelva har sin passasje rennende gjennom grensen til Rissa kommune. Det er også store jaktmuligheter på småvilt og storvilt. Gjøljavatnet er den største innsjøen for stedet.
Varignons teorem
Areal til parallellogrammet
I euklidsk geometri er lengden til vilkårlige linjestykker veldefinert. På samme måte kan også areal entydig sammenlignes og beregnes. Det kan benyttes til å finne arealet til Varignons parallellogram. Betrakter man derfor en konveks firkant som i øverste figur, vil arealet av for eksempel trekanten EBF  være 1/4 av arealet til trekanten ABC  når man trekker diagonalen AC. Det er en konsekvens av at sidene i EBF  er halvparten av de i ABC. Det samme gjelder for de tilsvarende trekantene ved de andre hjørnene. Da de to trekantene ABC  og ADC  utgjør arealet til hele den gitte firkanten, må parallellogrammet EFGH  ha halvparten av dens areal.
Jordi Ribera
Jordi Ribera Romans (født 3. mai 1963 i Sarrià de Ter i Girona) er en spansk håndballtrener, som siden 2012 har vært landslagssjef for det brasilianske herrelandslaget.
Papirmaskin
Oppslagning / Maling
Den tørkede papirmassen må slås opp og lages til en massesuspensjon får den kan anvendes videre. En oppslager kalles ofte for pulper.
Vire
Etter maling blir en rekke kjemikalier tilsatt. Både additiver som fyllstoff og våtstyrkemidler, og prosesskjemikalier som retensjonsmidler og skumdemper. Deretter går massesuspensjonen videre til en innøpskasse. Innløpskassen fordeler massesuspensjonen jevnt utover en vire, som er en endeløs kontinuerlig duk spent opp av diverse valser. Moderne virer er vevd av plasttråder, tidligere kunne de være vevd av bronse eller andre metaller. I en avispapirmaskin kan hastigheten på viren komme opp i over 100 km/t. Der hvor massen blir lagt på viren kalles formingsbordet fordi hastigheten som massen legges på av innløpskassen relativt til viren bestemmer hvordan fibrene orienterer seg i det ferdige papiret. Foillisterer som ligger under duken vil lage vibrasjoner i massesuspenjonen for å hindre at papirfibrene klumper seg sammen. Her begynner også den første avvanningen fordi de samme foilene danner vakuum på undersiden av vireduken som suger vannet ut av massesuspensjonen. Etterhvert legger man på mer vakuum med sugekasser og perforerte valser for å få ut mer og mer vann. Når nok vann er sugd ut har man en våt kontinuerlig papirbane liggende på viren. Ved guskvalsen løftes så papirbanen over i presspartiet.
Lappmark-visa
Teksten
5.Ifrån Gällivare by upp til Lina älv ligger banan jämn och ny se förresten själv. Här det föres lag för lag knogande för varje dag över berg och vattendrag jämnar vägens bank.
Oskar Fischer
Oskar Fischer (født 19. mars 1923 i Asch i Tsjekkoslovakia, død 2. april 2020 i Berlin ) var en tysk politiker for Sozialistische Einheitspartei Deutschlands (SED). Han var DDRs utenriksminister i perioden 3. mars 1975–20. april 1990.
Kommunistisk politiker, diplomat
Fra 1955 til 1959 var han DDRs ambassadør til Bulgaria, før han tok en grad i samfunnsvitenskap ved kommunistpartiets høyskole i Moskva.
Plasma (fysikk)
De frie ladningene gjør at plasma leder elektrisitet svært godt og kan overføre elektrisk strøm (ladninger) over store avstander. Strømføring i plasma vil også indusere magnetiske felt, og magnetfeltene virker tilbake på plasmaet og presser plasmaet sammen til filamenter.
Plasmaegenskaper og parametre
Plasmaegenskaper avhenger sterkt av summen av en del viktige parametre slik som ioniseringsgrad, plasmatemperaturen, tettheten og magnetfeltene i området der plasmaet er.
Norges geologi
Områder utenfor Norges fastland
Den norske kysten strekker seg langs Nord-Atlanteren med havområder som Skagerrak, Nordsjøen, Norskehavet og Barentshavet. Norges fjorder gir landet et av verdens lengste kystlinjer. Øya Jan Mayen danner Norges nordvestlige grense mot Island. Dertil kommer øygruppen Svalbard som er en del av kongeriket.
Jordens eldste oldtid i Norge
Landområdene var samlet i et superkontinent uten liv, mens de første tegn til planter og dyr oppsto i havet i denne såkalte kambrosilurtiden. Mesteparten av Norge var dekket av havområder der det ble avsatt tynne lagpakker av leirskifre. Mesteparten av sedimentene er senere erodert bort, spesielt i forbindelse med den kaledonske fjellkjedefolding. Kambrosilurske avsetninger finnes imidlertid på Vestlandet, i Trøndelag og en relativt komplett lagrekke i Oslofeltet.
Kambrosilur i Oslofeltet
Fra Langesund i sør til Mjøsa i nord. Dette er den lagrekken fra kambrosilurtiden som er minst omdannet ved metamorfose, den er svært fossilrik og antagelig verdens mest studerte lagrekke.
Trondheimsfeltet
Trøndelag har avsetninger fra kambrosilur, men i dette såkalte Trondheimsfeltet har lagrekken gjennomgått metamorfose under den fennoskandiske fjellkjedefolding. Lagrekken inneholder også en del vulkansk materiale.
Jordens yngste oldtid i Norge
I sein-devon var Nord-Amerika, Grønland og Baltika samlet i kontinentet Laurasia. Tidlig i permtiden kolliderte Laurasia og Gondwanaland og dannet superkontinentet Pangea. Kaledonidene eroderes i devontiden da Grønland og Norge begynte å gli fra hverandre, og sedimentene ble ført til forlandsområdet på det baltiske skjoldet. Enkelte avsetningsbassenger finnes også på Vestlandet, langs Trondheimsfjorden, på Fosen og ved Røros. Ved slutten av karbontiden og i permtiden sprakk jordskorpa opp flere steder og Osloriften ble dannet med avsetning av vulkansk lava. Vulkanske bergarter fra denne tiden finnes også på Vestlandet.
Kvartærtiden
Da isen trakk seg tilbake for 11 000–9 000 år siden, var det pauser i tilbaketrekningen da iskanten lå stille mens løsmasser ble avsatt fra isflak og smeltevann. Isbreene har vært avgjørende for utformingen av det norske landskapet, med nedskuring av berggrunnen til vidder og flyer, skuring i dybden til u-daler og fjorder, og løsmassavsetninger i form av endemorener, bunnmorener, eskere og dødisgroper
10 300–9 900 år før nåtid var det en kuldeperiode med breframrykk. Deretter ble det så varmt at Jostedalsbreen og andre norske breer kan ha smeltet helt bort. En ny framrykning 8 400–8 100 år før nåtid faller sammen med en tilsvarende klimaforverring på Grønland. For 6 000 år siden begynte temperaturen å falle igjen, og breene kom tilbake.
Fylkesvei 888
Fjellovergangen må stenges opp til 100 ganger hver vinter på grunn av snøstorm.
Ane Madam
Teksten
3.Men først en tur ut i Sandvigen for der å hilse farvel til piken.
4.Til madam Felle underveis vi stakk inn for der steds å oppfriske litt våres sinn.
Liste over Norges herrelandslag i fotballs tropper til mesterskap
Norges herrelandslag i fotball har vært i ni mesterskap: Sommer-OL 1912, Sommer-OL 1920, Sommer-OL 1936, VM i fotball 1938, Sommer-OL 1952, Sommer-OL 1984, VM i fotball 1994, VM i fotball 1998 og EM i fotball 2000. Her er listen over troppene til de ulike mesterskapene. Informasjonen om alder, antall spilte kamper og klubb er gjeldende fra den dagen mesterskapet startet.
Sommer-OL 1952
Hovedtrener: Frank Soo
Sommer-OL 1984
Hovedtrener: Tor Røste Fossen
Marte Huke
I debutsamlingen har Huke, som tittelen antyder, fokus på landskapets langsomme forming av elven og isbreens bevegelser, men utover i samlingen blir disse også menneskeliggjort, mennesker introduseres og paralleller trekkes mellom erosjon av landskapet og erosjon av forholdet mellom to mennesker. Huke pendler mellom faktaspråk krydret med sitater fra Just Gjessings Norges landformer, og et mer poetisk språk. Boka ble generelt godt mottatt, men kritisert for å være litt for forsiktig. Sammen med Øyvind Brandtsegg bearbeidet Huke diktsamlingen til et stykke for kor og computer, urfremført av Midt-Norsk korensemble høsten 2002. Boka ble i 2019 oversatt til tysk.
Høsten 2015 ga hun ut romanen Naturhistorie, et portrett av en ung kvinne på vei ut i verden. I romanen spiller hovedpersonens lesning av Tor Ulven, Jon Fosse og Cora Sandel en viktig rolle. I sin anmeldelse av boken i Adresseavisen 14.09.15 skriver Fartein Horgar: "Naturhistorie er et poetisk bilde på selve forventningen, den som nesten kan være så lammende at tilværelsens herjinger virker uten betydning. Språket er enkelt og fattig på metaforer, samtidig så rikt på poesi."
Aura kraftverk
Kraftverket består av to kraftstasjoner, Aura og Osbu. Hovedmagasinet for begge er Aursjøen som reguleres mellom 856 og 828 moh. og som delvis ligger i Lesja kommune. Elven Aura som tidligere rant fra Aursjøen til Eikesdalsvatnet er stoppet som følge av kraftutbyggingen og Aursjøen er oppdemmet med en nesten kilometer lang og 40 meter høy steinfyllingsdam. Det overføres også vann fra en rekke bekkeinntak til innsjøen. Når det er mye vann i magasinet utgjør Aursjøen og Gautsjøen ett vannspeil. Fra Aursjøen føres vannet i en fem kilometer lang tunnel til Osbumagasinet som er regulert mellom 849 og 818 moh.
Mikael Godø
Mikael Godø (født 23. mai 1968 ) er en norsk journalist og forfatter. Han har blant annet jobbet for Aftenposten, Dagens Næringsliv, Morgenbladet, Natt&Dag og Dagbladet. Han jobber nå som redaktør i Arkitektnytt og spaltist i Dagbladet.
Aura kraftverk
Aurabanen
Industribanen Aurabanen var i drift fra 1919 og frem til 1954, og ble bygget som en del av utbyggingen av Aura kraftverk.
William Moseley
Han var på audition for rollen som Harry Potter, men fikk den som kjent ikke.
Han har to søsken, Daisy og Ben og foreldrene hans heter Peter Moseley og Julie Fleming.
Stig Rennestraum
Han er utdannet ved Jazzlinja (NTNU), som har gitt deltakelse i flere av Trondheims jazz-orkestre. Han spiller og skriver musikk i Orange (Stig Rennestraum Trio) med Vigleik Storaas piano og Sondre Meisfjord bass (Implicity, 2006). I elektro-akustisk duo med medstudent og elektroniker Bjørn Thevik kaller de seg Piim, i trio med Thevik og Klaus Holm heter de Baum, i trio med Thevik og Lena Nymark heter det Dinosau. Gruppa Kilombo er han også med i (Bordello Music, 2004). Han har blitt med i Urban Tunélls Klezmerband (2006), samt i trio med Marianne Halmrast og Espen Reinertsen. Rennestraum har også spilt med Anne Grete Preus, Jacob Young, Noora Noor, Frode Gjerstad, Ståle Storløkken, Jon Balke, Trondheim Jazzorkester, Sosialistisk Kor i Trondheim, Beaivváš Sámi Teahter, samt Pål Jackman og Per Zanussi's bestillingsverk til Nysirkusfestivalen.
Delawares flagg
Flagget er laget etter modell av delstatens troppefaner fra borgerkrigen, mens blåfargen er hentet fra uniformsfargene som ble benyttet av delstatens tropper. Datoen 7. desember 1787 viser til at Delaware var først ute med å ratifisere den amerikanske grunnloven.
Christian Herter
Christian Archibald Herter (født 28. mars 1895 i Paris, død 30. desember 1966 i Washington, D.C.) var en amerikansk republikansk politiker kjent som landets 53. utenriksminister og som guvernør av Massachusetts.
Politiske karriere
Hans politiske karriere startet i 1931 da Herter ble valgt inn hos Massachusetts House of Representatives, hvor han satt frem til 1942. Herter ble deretter medlem av Representantenes hus i perioden 1943–1953. Her utmerket han seg for sitt syn på utenrikspolitikken, og spesielt for sitt initiativ til den såkalte Herter Committee i 1947, som lå til grunnlag for forslagene som til slutt ledet til Marshallplanen.
I 1948 ble han formann i American Committee on United Europe (den amerikanske komiteen for et samlet Europa), og i 1953 ble han deretter valgt som guvernør i Massachusetts. I februar 1957 ble Herter valgt til viseutenriksminister, og da daværende utenriksminister John Foster Dulles ble alvorlig syk utnevnte president Dwight D. Eisenhower han til ny utenriksminister i april 1959. Etter presidentvalget i USA i 1960 arbeidet Herter som en «eldre statsmann» i ulike kommisjoner og rådgivende fora for både John F. Kennedy og Lyndon B. Johnson frem til sin død i 1966.
DS «Mørejarl» (1909)
Historie
I 1925 var Møre Fylkes Ruteselskap på utkikk etter et nytt skip for kystruten til Bergen. Ingen passende skip var tilgjengelig i Norge, og valget falt derfor på DS «Industry», et britisk skip bygd i 1909. Før skipet ble satt inn i trafikk, ble hun sendt til Storviks Mekaniske Verksted i Kristiansund for å bygges om. Det ble blant annet bygd et mellomdekk for å kunne transportere levende dyr. Kjøpet og ombyggingen kostet tilsammen 480 000 kroner. Skipet ble døpt Mørejarl, og var med sine 753 bruttoregistertonn rederiets største fartøy. DS «Mørejarl» ble i 1925 satt inn på Bergensruten, som samtidig ble forlenget til Trondheim. Hun avløste det innleide lasteskipet DS «Aardal», og gikk fast i ruten fram til april 1940.
FCK Håndbold
De norske landslagsspillerne Steinar Ege, Erlend Mamelund, Thomas Drange og Einar Sand Koren spilte for klubbens herrelag, og den tidligere, norske landslagskeeperen Cecilie Leganger samt Linn-Kristin Riegelhuth spilte for damelaget.
Auglaize County
Fylket ble opprettet 1. mars 1848 ved utskillelse av landområder fra Allen og Mercer County.
Immeln
Immeln er et tettsted i Östra Göinge kommune i Skåne län i Sverige. I 2010 hadde tettstedet 278 innbyggere.
BussLink
Historie
Etter at TIMEkspressen fra høsten 1997 viste at denne typen ruter hadde stort potensial, ønsket også Norgesbuss og NOR-WAY Bussekspress å satse på dette markedet. Høsten 1998 stiftet man BussLink AS, som var eid av Norgesbuss AS (via Norgesbuss Link AS, 34%), Norbuss AS (34%) og NOR-WAY Bussekspress AS (32%). Det ble samtidig sendt søknad om konsesjoner på følgende seks ruter: Til dette regnet man med å trenge 50 busser og 200 sjåfører. Etter tre års behandlingstid fikk man 26. juni 2001 innvilget konsesjon på alle seks rutene, dog med noen forbehold på enkelte. Men etter så lang tid var ikke alle seks like aktuelle, og man valgte å gå videre med de tre første.
I februar 2008 valgte Norgesbuss å avvikle sine aktiviteter i Østfold, så fra og med 11. februar overlot BussLink trafikken til TIMEkspressen, og med det var BussLink ikke lenger i markedet.
Moskvas metro
Metroen i Moskva (russisk:Моско́вский метрополите́н) er et metrosystem, som betjener Moskva og nabobyene Krasnogorsk og Reutov i Moskva oblast. Metroen ble åpnet i 1935 med en linje på 11 km og 13 stasjoner og var det første metrosystemet i Sovjetunionen. Metroen består av 194 stasjoner og 12 linjer, som har en samlet lengde på 325,4 km (2014). Det aller meste av metroen ligger under bakken, med den dypeste stasjonen, Park Pobedy beliggende 84 m under bakken. Moskvas metro er verdens tredje mest brukte metro, etter Tokyos tunnelbane og Seouls undergrunnsbane.
Fotballdommer
En fotballdommer er den øverste lederen i en oppsatt fotballkamp, og i samarbeid med assistentdommere – og eventuelt en fjerdedommer og flere videodommere – leder dommeren den kampen han/hun er oppnevnt til, og skal håndheve spillereglene. I lavere divisjoner, samt i barne- og ungdomsfotballen, er det vanlig at en hoveddommer dømmer alene.
Arne Sigurd Haugen
Arne Sigurd Haugen (født 12. juni 1953 i Ål i Hallingdal, død 15. juli 2011 i Ådal ved Ringmoen ved Hønefoss i Ringerike Kommune), var en norsk musiker og pressemann.
Tocantins (Minas Gerais)
Tocantins er en kommune i delstaten Minas Gerais i sørøstregionen av Brasil.
Vanity Fair (tidsskrift)
Condé Nasts Vanity Fair
Condé Montrose Nast (1873–1942) begynte sitt imperium ved å kjøpe herremotemagasinet Dress i 1913. Det ble omdøpt til Dress and Vanity Fair, og kom ut med fire utgaver dette året. Vanity Fair betyr «Forfengelighetens marked» og er et marked som varer året rundt i den kristne allegorien The Pilgrim's Progress (1678), skrevet av John Bunyan (1628–1688). På dette markedet ble alle jordiske fristelser tilbudt, og appellerte til de besøkendes forfengelighet. I 1847 utga William Makepeace Thackeray (1811–1863) romanen Vanity Fair. Med inspirasjon fra Pilgrim's Progress drev den satire overfor det britiske samfunnet.
Anne de Mortimer
Ekteskap og barn
Anne Mortimer og Richard, jarl av Cambridge, fikk to sønner og en datter:
Stein Mehren
Forfatter
Som forfatter skrev han hovedsakelig dikt, men også romaner, essays og teaterstykker. Han debuterte med diktsamlingen Gjennom stillheten en natt i 1960.
Et hovedtema i Mehrens forfatterskap er forholdet mellom natur og bevissthet. I den tidlige fasen merker man en fortvilelse over det uoverstigelige skillet mellom den menneskelige bevisstheten og den øvrige naturen. Fra og med samlinga Aurora Det Niende Mørke (1969) kan det se ut som om han finner en løsning ved å framheve diktet og myten som det stedet der naturen kan komme til bevissthet om seg sjøl: «Sang som kan føre naturen ut av mørket / klagene, lengslene, gi dem skjønnhet, stemme, form / Sangen – som også fører mennesket tilbake til naturen.»
Et av hans mest kjente dikt er kjærlighetsdiktet «Jeg holder ditt hode» fra samlingen Mot en verden av lys (1963).
På slutten av livet var Mehren merket av Parkinsons sykdom. «Det skal ikke finnes noe etter meg,» sa han og brente alle spor av utkast og uferdige dikt. Men over 30 diktsamlinger stod tilbake.
Flavius Orestes
Karriere
Odovakars og Orestes' styrker møttes til slutt på slagfeltet, men den uerfarne romerske hærføreren og hans svake keiserlige styrke hadde ingen sjanse mot villskapen hos Odovakars leiesoldathær. De romerske soldatene ble enten drept, tatt til fange eller drevet på flukt. Orestes ble tatt til fange og drept nesten med det samme, den 28. august 476, utenfor Piacenza. Kort tid senere avsatte Odovakar Romulus Augustus og innsatte seg selv som konge av Italia.
Aceguá (Uruguay)
Befolkning
Aceguá har 1 511 innbyggere (Beregning 2011)
Eurovision Song Contest 1979
Sendingen
Pausenummeret var en medley av israelske folkedanser, kalt Shalom '79 (Peace 79). Izhak Graziani dirigerte orkesteret under nummeret. Hele sendingen fra Jerusalem varte i over tre timer, noe som var ny rekord. I årene før var showene rundt to timer lange.
Japansk mytologi
De første guder
Foreldrene var misfornøyd med deres ulykke, plasserte barna i en båt og lot dem seile sin egen sjø. Deretter lot ble de andre gudene sammenkalt slik at de kunne få høre hva de hadde gjort galt. De ble informert at det var Izanamis mangel på dannelse og oppførsel som var grunnen til disformeringen av barna: en kvinne skal aldri snakke først til en mann; den mannlige guden burde ha talt først i hilse på den andre. Izanagi og Izanami gikk rundt søylen på nytt, og denne gangen da de møttes var Izanagi som talte først og deres samleie ble suksessfull.
Merk at Hokkaidō, Kurilene og Okinawa ikke var en del av Japan i oldtiden.
Ungdomshuset
Husets forhistorie
Huset ble opprinnelig oppført som «Folkets Hus» i 1897. Den internasjonale kvinnedagen ble vedtatt på den 2. internasjonale kvinnekonferanse, som ble avholdt av 130 kvinner fra 16 land i Folkets Hus 26. august 1910. Danske Kvindeligt Arbejderforbund ble stiftet her, og huset har hatt besøk av både Lenin og Rosa Luxemburg.